open-index/open-wikipedia-markdown huggingface dataset:
तंपन

अंगूठाकार|तंपन एप्लीकेटर के साथ
अंगूठाकार|शरीर मे तंपन की स्थिति.
**तंपन** या टॅम्पोन एक रूई (कपास) या रूई जैसी किसी अन्य सोख्ता (प्रचूषक) सामग्री से बनी एक बेलनाकार डाट (प्लग) होती जिसके निचले सिरे पर एक डोरी जुडी़ रहती है और इसे शारीरिक द्रवों को अवशोषित करने के उद्देश्य से किसी शरीरिक गुहा या घाव में प्रविष्ट कराया जाता है। दैनिक उपयोग में आमतौर पर इसका सबसे सामान्य प्रकार माहवारी (मासिक धर्म) के दौरान रक्तस्राव को अवशोषित करने के लिए योनि में डाला जाने वाला एक प्रयोज्य (डिस्पोजेबल) डाट है।

## आकार
 
तंपन विभिन्न आकारों में आते हैं और यह उनके अवशोषण मूल्यन और पैकेजिंग पर आधारित होता है। सभी ब्रांडों के तंपन उपर से तो एक जैसे दिखते हैँ पर इस्तेमाल करने पर इनमे अंतर स्पष्ट हो जाता है। तंपन जब स्राव सोखने पर फूलते हैं तो कुछ लम्बाई मे तो वहीं कुछ चौड़ाई मे विस्तारित (बढ़ते) होते हैं। सभी तंपनों को निकालने के लिए इनसे एक डोरी जुडी़ होती है, तो वहीं कुछ मे एक अतिरिक्त बाहरी आवरण होता है जो प्रविष्टि और निकासी मे सहायता प्रदान करता है।

## अवशोषण मूल्यन
तंपन का मूल्यन इनकी सोखने की क्षमता के आधार पर किया जाता है जिसे *अवशोषण मूल्यन* कहते हैं। कुछ तंपन अधिक तो कुछ कम स्राव सोखने मे सक्षम होते हैं।

## लाभ
चूँकि तंपन मासिक धर्म के दौरान योनि के भीतर पहने जाते हैं, इसलिए यह महिलाओं को कुछ भी करने की अनुमति और स्वतंत्रता प्रदान करते हैं, यहां तक कि तैराकी जैसी गतिविधियों मे भी यह रुकावट नहीं बनते हैं। आमतौर पर मूत्र या मल त्याग करने से पहले तंपन को निकालना आवश्यक नहीं होता, हालाँकि इसकी लटकती डोरी जरूर कुछ परेशानी पेश करती है और उसे मूत्र या मल त्याग करते समय उपर को खींच कर रखना पड़ता है ताकि यह गीली या गंदी ना हो जाये। सेनेटरी नैपकिन के विपरीत, तंपन उपयोग करते समय मासिक धर्म का रक्त, हवा के संपर्क मे नहीं आता इसलिए दुर्गंध भी बहुत कम होती है, साथ ही यह कभी भी पता नहीं लगता कि अमुक महिला ने तंपन पहना हुआ है।
श्रेणी:निजी स्वास्थ्यता उत्पादन
प्रयोज्य

**प्रयोज्य** (disposable) (**डिस्पोजेबल सामग्री** भी कहते हैं) उस सामग्री के लिए प्रयुक्त होने वाला शब्द है जिनको एकबार उपयोग के लिए बनाया जाता है। एकबार उपयोग करने के बाद इन्हें ठोस अपशिष्ट के रूप में निपटान किया जाता है अथवा पुनः उपयोग के लिए उस कचरे में भेज दिया जाता है जिससे नये सामान का निर्माण किया जाये। कई बार ये शब्द उस सामग्री के लिए भी काम में लिया जाता है जिन्हें कुछ माह तक (जैसे प्रयोज्य एयर फिल्टर) काम में लिया जाता है। ऐसे शब्द उन्हें उसी श्रेणी की अन्य सामग्री से अलग बताने (जैसे धुलाऊ एयर फिल्टर) के लिए काम में लिया जाता है। "प्रयोज्य" शब्द "उपभोज्य" (consumable) से अलग है जो यांत्रिक क्षेत्र के लिए प्रयुक्त होता है। उदाहरण के लिए वेल्डिंग छड़, नोजल इत्यादि।

## तकनीकी
"प्रयोज्य" एक *विशेषण* है जो एकबार से अधिक उपयोग नहीं किये जाने को वर्णित करता है लेकिन एकबार काम में लेने के बाद इनका निबटान किया जाता है। विभिन्न लोग इसे संज्ञा या विशेष्य के रूप में काम में लेते हैं।

यूनाइटेड किंगडम की सरकार सन् 2018 में "एकल-उपयोग प्लास्टिक" के सर्वश्रेष्ट उपयोग से सम्बंधित जाँच आरम्भ करवायी जिससे इसके प्रयोज्य उपयोग के प्रभाव समझे जा सकें।

## सन्दर्भ

## बाहरी कड़ियाँ

श्रेणी:अपशिष्ट प्रबंधन
श्रेणी:प्रदूषण
स्वाध्याय

**स्वाध्याय** का शाब्दिक अर्थ है- 'स्वयं का अध्ययन करना'। यह एक वृहद संकल्पना है जिसके अनेक अर्थ होते हैं। विभिन्न हिन्दू दर्शनों में स्वाध्याय एक 'नियम' है। स्वाध्याय का अर्थ 'स्वयं अध्ययन करना' तथा वेद एवं अन्य सद्ग्रन्थों का पाठ करना भी है।

जीवन-निर्माण और सुधार संबंधी पुस्तकों का
परमात्मा और मुक्ति की ओर ले जाने वाले ग्रंथों का अध्ययन, श्रवण, मनन, चिंतन आदि करना **स्वाध्याय** कहलाता है। आत्मचिंतन का नाम भी स्वाध्याय है। अपने बारे में जानना और अपने दोषों को देखना भी स्वाध्याय है। स्वाध्याय के बल से अनेक महापुरुषों के जीवन बदल गए हैं। शुद्ध, पवित्र और सुखी जीवन जीने के लिए सत्संग और स्वाध्याय दोनों आधार स्तंभ हैं। 

सत्संग से ही मनुष्य के अंदर स्वाध्याय की भावना जाग्रत होती है। स्वाध्याय का जीवन निर्माण में महत्वपूर्ण योगदान है। स्वाध्याय से व्यक्ति का जीवन, व्यवहार, सोच और स्वभाव बदलने लगता है।

**स्वाध्याय** के कई अर्थ हैं-
* (१) वेद एवं वेद से सम्बन्धित सद्ग्रन्थों का अध्ययन
* (२) स्वयं का अध्ययन - हमने क्या किया; हम क्या सोच रहे हैं; हमे क्या करना चाहिये; हम किससे डर रहे हैं आदि।
* (३) बिना किसी अध्यापक के, स्वयं अध्ययन करके कुछ सीखना

## स्वाध्याय का आनंद
* यानीजीवन 
* आनंद। का्वाध्याय परिवार

## बाहरी कड़ियाँ
* स्वाध्याय - एक क्रांति
* स्वाध्याय आत्मा का भोजन
जागो पार्टी

**जागो पार्टी** भारत का एक राजनैतिक दल है जिसकी स्थापना अगस्त २००७ में कुछ गैर-राजनैतिक और समर्पित लोगों द्वारा की गई। भारतीय निर्वाचन आयोग द्वारा इसको जनवरी २००८ में पंजीकृत किया गया। इसकी नीतियाँ उदारवाद पर आधारित हैं जो बहुत कुछ **नव-उदारवाद** (ब्रिटेन, मार्गरेट थेचर काल) और **नव-रूढिवाद** (संयुक्त राज्य अमेरिका, १९६०-७० का दशक) का ही एक मिला जुला रूप है।

## बाहरी कड़ियाँ

* जागो पार्टी आधिकारिक जालस्थल 
* जागो पार्टी हिन्दी वेबसाईट 

श्रेणी:भारत के राजनीतिक दल
नियंत्रण प्रौद्योगिकी

[thumb|320px| अंतरिक्ष उडानों में [नियंत्रण प्रणाली का बहुत महत्वपूर्ण भूमिका होती है।]]

**नियंत्रण प्रौद्योगिकी** (Control engineering), इंजीनियरी की वह विधा (discipline) है जो विविध प्रकार के तंत्रों को मॉडल करने, उनके गतिक व्यवहार का विश्लेषण करने तथा नियंत्रण सिद्धान्त का उपयोग करते हुए समुचित नियंत्रक प्रणाली (कन्ट्रोल सिस्टम) की रचना करने से सम्बन्धित है। नियंत्रक (कन्ट्रोलर) या कम्पन्सेटर की डिजाइन, कन्ट्रोल प्रणाली का सबसे महत्वपूर्ण भाग है।

## इन्हें भी देखें
* नियंत्रक प्रणाली (कन्ट्रोल सिस्टम)
* अनुकूली नियंत्रण (Adaptive control)
* नियंत्रण सिद्धान्त (Control theory)
* पुनर्भरण (Feedback)
* लाप्लास ट्रान्सफार्म (Laplace transform)
* अरैखिक नियन्त्रण (Nonlinear control)
* ईष्टिट नियन्यत्रण (Optimal control)
* बुद्धिमान नियन्त्रण (Intelligent control)
* पीआईडी नियंत्रक (PID controller)
* प्रक्रम नियन्त्रण (Process control)
* परिमाणी पुनर्भरण सिद्धान्त (Quantitative feedback theory)
* सुदृढ़ नियंत्रण (Robust control)
* स्टेट स्पेस (State space)

## बाहरी कड़ियाँ
* Control Labs Worldwide
* The Michigan Chemical Engineering Process Dynamics and Controls Open Textbook

श्रेणी:नियंत्रण प्रौद्योगिकी
नियंत्रण सिद्धान्त

thumb|right|400px|किसी दी हुई प्रणाली को नियंत्रित करने के लिये ऋणात्मक फीडबैक का कांसेप्ट

**नियंत्रण सिद्धान्त** (Control theory), इंजिनियरी और गणित का सम्मिलित (interdisciplinary) शाखा है जो गतिक तन्त्रों के व्यवहार को आवश्यकता के अनुरूप बदलने से सम्बध रखती है। वांछित ऑउटपुट को सन्दर्भ (रिफरेंस) कहते हैं। 

## नियंत्रण सिद्धान्त के तीन स्तम्भ
१) तन्त्र की मॉडलिंग करना

२) विश्लेषण (मुख्यतः स्थायित्व (stability) का विश्लेषण)

३) नियंत्रक तंत्र की डिजाइन

## नियंत्रण सिद्धान्त के प्रभाग
१) पुरातन नियंत्रण सिद्धान्त (क्लासिकल कन्ट्रोल थिअरी)

२) आधुनिक नियंत्रण सिद्धान्त

३) उत्तर-आधुनिक नियंत्रण सिद्धान्त

४) बुद्धिपूर्ण नियंत्रण (Intelligent control)

५) फजी कंट्रोल (Fuzzi control)

## क्लासिकल एवं आधुनिक नियंत्रण सिद्धान्त

## सन्दर्भ

## इन्हें भी देखें
* नियंत्रण सिद्धान्त का इतिहास
* फीडफॉरवर्ड नियंत्रण
* स्वचालन (Automation)
* पीआईडी नियंत्रक
* प्रक्रिया नियंत्रण (Process control)
* पुनर्भरण (Feedback)

## बाहरी कड़ियाँ
*Computer-Aided Control Systems Design: Introduction and Historical Overview

श्रेणी:नियंत्रण प्रौद्योगिकी
प्रसन्ना

**प्रसन्ना**-(जन्म 1951), प्रमुख भारतीय रंगमंच निर्देशक और नाटककार। भारतीय जन नाट्य संघ (इप्टा) के वर्तमान राष्ट्रीय अध्यक्ष। वह एक आधुनिक कन्नड़ थिएटर के अग्रदूत और् नेशनल स्कूल ऑफ ड्रामा (NSD) के स्नातक है। वह कर्नाटक की नाट्य संस्था समुदाय के संस्थापक है। सातवे दशक मैं प्रसन्ना ने कन्नड़ रंगमंच को एक रचनात्मक दिशा दी। वह एक कन्नड़ नाटककार, उपन्यासकार और कवि भी है। प्रसन्ना अपने सांगठनिक कौशल और नए विचारों के लिए रंगमंच मैं जाने जाते हैं।

प्रसन्ना को निर्देशन के लिये संगीत नाटक अकादमी सम्मान मिला है। आपने नेशनल स्कूल ऑफ ड्रामा के लिए नाटकों का निर्देशन किया है। प्रसन्ना ने निनासम, रंगमंडल-भोपाल, रन्गाय और भारत के कई थियेटर संगठनों के साथ काम किया है।

## मुख्य निर्देशित नाटक
गिरीश कर्नाड का तुगलक, गांधी, गैलीलियो की लाइफ, बेर्तोल्त ब्रेस्त् का साहसी माँ और उसके बच्चे, आचार्य तारतूफ, लाल घास पर नीले घोड़े (अनुवाद -उदय प्रकाश), एक लोक कथा, फ्युजियामा, उत्तर राम चरित्र, विलियम शेक्सपियर का हेमलेट, उदय प्रकाश की कहानी पर तिरिछ, सीमा पार ; भारतेन्दु हरिश्चन्द्र की जिन्दगी पर नाटक।

## दृश्य मीडिया के लिए कार्य
* वृत्त चित्र -एक विचारधारा की तलाश मै-निर्देशन -प्रसन्ना, सह निर्देशन-अरविन्द गौड़, दूरदर्शन, सूचना और प्रसारण मंत्रालय के लिए।
* विनायक कृष्ण गोकक पर एक वृत्त चित्र का निर्माण। साहित्य अकादमी दिल्ली के लिए।

## सन्दर्भ

## बाहरी कड़ियाँ

श्रेणी:कन्नड़ साहित्य
श्रेणी:1951 में जन्मे लोग
राष्ट्रीय जाँच एजेंसी विधेयक

**राष्ट्रीय जांच एजेंसी विधेयक** (एनआईए विधेयक), भारत सरकार का एक कानून है जो आतंकवाद से लड़ने के निमित्त बनाया गया था। यह दिसम्बर, २००८, में भारतीय लोकसभा में पारित हुआ था। इस कानून में कई कड़े प्रावधान देने की बात कही गई।

## प्रमुख प्रावधान
* राष्ट्रीय जांच एजेंसी (एनआईए) बनाने का प्रस्ताव।
* इस एजेंसी को विशेष अधिकार हासिल होंगे ताकि आतंकवाद संबंधी मामलों की जांच तेजी से की जा सके। 
* अब यह जिम्मेदारी पकड़े गए व्यक्ति की होगी कि वह खुद को निर्दोष साबित करे। 
* एनआईए के सब-इंस्पेक्टर रैंक से ऊपर के अधिकारी को जांच के लिए स्पेशल पावर दी जाएगी।
* एनआईए को 180 दिन तक आरोपियों की हिरासत मिल सकेगी। फिलहाल जांच एजंसी को गिरफ्तारी के 90 दिन के भीतर ही चार्जशीट फाइल करनी होती है। 
* विदेशी आतंकवादियों को जमानत नहीं मिल पाएगी।
* एनआईए के अपने विशेष वकील और अदालतें होंगी जहाँ आतंकवाद से संबंधित मामलों की सुनवाई होगी।

## बाहरी कड़ियाँ
*राष्ट्रीय अन्वेषण अभिकरण विधेयक, २००८
* एनआईए व कठोर कानून पर लोस की मुहर (दैनिक जागरण)

श्रेणी:भारत के अधिनियम
श्रेणी:राष्ट्रीय जाँच एजेंसी
मटर

**मटर** या **मटरशुंटी** एक फूल धारण करने वाला द्विबीजपत्री पौधा है। इसकी जड़ में गांठे मिलती हैं। इसकी संयुक्त पत्ती के अगल कुछ पत्रक प्रतान में बदल जाते हैं। यह शाकीय पौधा है जिसका तना खोखला होता है। इसकी पत्ती सेयुक्त होती है। इसके फूल पूर्ण एवं तितली के आकार के होते हैं। इसकी फली लम्बी, चपटी एवं अनेक बीजों वाली होती है। मटर के एक बीज का वजन ०.१ से ०.३६ ग्राम होता है। इसका केंद्र दक्षिण एशिया है| उत्पादन मध्यम ताप पर किया जाता है। यह 1 वर्षीय पादप होता है।

पहले के समय में हरी मटर को केवल सीजन आने पर ही खाया जाता था लेकिन अब बढ़ती टेक्नोलॉजी के चलते हरी मटर के दानो को निकाल कर उन्हें वैक्यूम कर फ्रोज़न कर दिया जाता है जिससे की हरी मटर पूरे साल भर मिल सकती है, और इसके अलावा हरी मटर के दानो को सूखा कर भी इसे उपयोग किया जाता है, सुखाने के बाद खड़ी मटर को दो हिस्सों में तोड़ दिया जाता है और उसे मटर की दाल का रूप दे दिया जाता है।

### पौष्टिकता
मटर की डाल में भी कई तरह के विटामिन्स और खनिज होते है 

मटर की दाल खाने में स्वादिष्ट होने के साथ-साथ सेहत के लिए भी बहुत फायदेमंद मानी जाती है। इसमें कई तरह के जरूरी विटामिन और खनिज पाए जाते हैं, जो शरीर को ताकत देने और बीमारियों से बचाने में मदद करते हैं। 

मटर की दाल में खास तौर पर विटामिन A, विटामिन B-कॉम्प्लेक्स और थोड़ा-बहुत विटामिन C भी मिलता है। ये विटामिन आंखों की रोशनी, त्वचा की सेहत और शरीर की ऊर्जा बनाए रखने में सहायक होते हैं। इसके अलावा इसमें आयरन, कैल्शियम, मैग्नीशियम, फॉस्फोरस और पोटैशियम जैसे जरूरी खनिज भी होते हैं, जो हड्डियों को मजबूत बनाते हैं और खून की कमी दूर करने में मदद करते हैं।

इसमें अच्छी मात्रा में प्रोटीन और फाइबर भी पाया जाता है। प्रोटीन शरीर की मांसपेशियों के लिए जरूरी है, जबकि फाइबर पाचन तंत्र को ठीक रखता है और कब्ज जैसी समस्या से राहत देता है।

अगर रोजाना संतुलित मात्रा में मटर की दाल को खाने में शामिल किया जाए, तो यह शरीर को पोषण देने के साथ-साथ ऊर्जा भी बनाए रखती है। इसलिए इसे एक सस्ती, स्वादिष्ट और पौष्टिक दाल माना जाता है, जो हर उम्र के लोगों के लिए फायदेमंद हो सकती है।

## सन्दर्भ

## बाहरी कडियाँ
* मटर की खेती (उत्तम कृषि)
* चना, मसूर, मटर की फसल में रोग नियत्रण के उपाय
* मटर की आर्गनिक, जैविक व उन्नत खेती तथा फलीदार सब्जियां 
* Matar Paneer Ki sabjee। मटर पनीर की सब्जी कैसे बनाये। 

श्रेणी:सब्ज़ी
श्रेणी:मटर
श्रेणी:फलियाँ
श्रेणी:रबी की फ़सल
श्रेणी:वनस्पति विज्ञान
कवई (मछली)

thumb|right|200px|कवई मछली
**कवई** एक मछली है। यह नदी तथा तालाब के जल में मिलती है। इसका शरीर छोटा एवं लगभग आयताकार होता है। इसका शरीर शल्कों से ढँका रहता है। इसकी पुच्छीय पख छोटी एवं गोलाकार होती है। इसकी पृष्ठीय एवं गुदीय पख दो-दो खंडों में विभक्त होती हैं। इसमें गिल्स के आलावा सहायक श्वसन अंग भी होता है और इसकी पार्श्व रेखा खंडित होती है। ये नमी वाले जगहों में मे भी चल सकती हैं पहले लोग कहते थे कि बारिश में ये पेड़ों पे चढ़ जाती थी, बिना जल के भी जल्दी ये मरती नही है

कवई
कवई (गाँव)

राजस्थान प्रांत में जयपुर जिले से ३२५ किलोमीटर दूर बाराँ जिले में कवई नामक गाँव है। इस गाँव के ९० प्रतिशत लोग गाँव के बाहर शादी विवाह नहीं करते हैं। इस कारण भारत में इसे विशेष रूप से स्थानीय विवाह करने वाले गाँव के रूप में जाना जाता है। दरअसल ये गाँव वाले, रिषिश्वेशर समुदाय है, इनके पुरखे लगभग तीन सौ साल पहले, मध्य भारत (आज का मध्य प्रदेश) से रोजगार की तलाश मे राजस्थान मे आकर बसे थे। तब से वे यहीं के होकर रह गए। धीरे धीरे आपस मे विवाह का सिलसिला शुरु हुआ, जिसने बाद मे परम्परा का रूप ले लिया। सफल शादियों ने इनके उत्साह को और बढाया।
## सन्दर्भ


श्रेणी:बाराँ ज़िला
अरेखीय तंत्र

**अरेखीय तंत्र** (nonlinear system) वे तन्त्र हैं जो रेखीय नहीं हैं। अर्थात् वे तन्त्र जो अध्यारोपण सिद्धान्त (superposition principle) के शर्तों को संतुष्ट नहीं करते, उन्हें अरेखीय कहा जाता है।

भौतिकशास्त्रियों एवं इंजिनियरों को अरेखीय तन्त्रों में रुचि इसलिये है कि अधिकांश तन्त्र मूलतः अरेखीय ही होते हैं। या, अधिकांश तन्त्र केवल सीमित दायरे में ही रेखीय होते हैं, सम्पूर्ण दायरे में नहीं। इसके अलावा बहुत से कार्यों के लिये अरेखीय तन्त्र ही अधिक उपयुक्त होते हैं, न कि रेखीय।

## सन्दर्भ

## इन्हें भी देखें
*रैखिक तंत्र
*अरैखिक नियंत्रण

## बाहरी कड़ियाँ
* A collection of non-linear models and demo applets (in Monash University's Virtual Lab)
* Command and Control Research Program (CCRP)
* New England Complex Systems Institute: Concepts in Complex Systems
* Nonlinear Dynamics I: Chaos at MIT's OpenCourseWare
* Nonlinear Models Nonlinear Model Database of Physical Systems (MATLAB)
* The Center for Nonlinear Studies at Los Alamos National Laboratory
* FyDiK Software for simulations of nonlinear dynamical systems

श्रेणी:तंत्र सिद्धान्त
निकोलो मैकियावेली

thumb|200px|मैकियावेली की प्रतिकृति

**निकोलो मैकियावेली** (Niccolò di Bernardo dei Machiavelli) (३ मई १४६९ - २१ जून १५२७) इटली का राजनयिक एवं राजनैतिक दार्शनिक, संगीतज्ञ, कवि एवं नाटककार था। पुनर्जागरण काल के इटली का वह एक प्रमुख व्यक्तित्व था। वह *[[फ़्लोरेन्स|फ्लोरेंस]] रिपब्लिक* का कर्मचारी था। मैकियावेली की ख्याति (कुख्याति) उसकी रचना द प्रिंस के कारण है जो कि व्यावहारिक राजनीति का महान ग्रन्थ स्वीकार किया जाता है। 

मैकियावेली आधुनिक राजनीति विज्ञान के प्रमुख संस्थापकों में से एक माने जाते हैं। वे एक कूटनीतिज्ञ, राजनीतिक दार्शनिक, संगीतज्ञ, कवि और नाटककार थे। सबसे बड़ी बात कि वे फ्लोरिडा गणराज्य के नौकरशाह थे। 1498 में गिरोलामो सावोनारोला के निर्वासन और फांसी के बाद मैकियावेली को फ्लोरिडा चांसलेरी का सचिव चुना गया।

लियानार्डो द विंसी की तरह, मैकियावेली पुनर्जागरण के पुरोधा माने जाते हैं। वे अपनी महान राजनीतिक रचना, द प्रिंस (राजनीतिक शास्त्र), द डिसकोर्स और द हिस्ट्री के लिए मशहूर हुए जिनका प्रकाशन उनकी मृत्यु (1532) के बाद हुआ, हालांकि उन्होंने निजी रूप इसे अपने दोस्तों में बांटा। एकमात्र रचना जो उनके जीवनकाल में छपी वो थी द आर्ट ऑफ वार ये रचना युद्ध-कौशल पर आधारित थी। अपनी कुटिल राजनीति को मैकियावेलीवाद कहा जाता है।

एक व्यक्ति अपने पिता के हत्यारे को क्षमा कर सकता है किंतु अपनी पैतृक संपत्ति छिनने वाले को नहीं। --निकोलो  मैकयावली

## इन्हें भी देखें
* स्वन वू
* चाणक्य
* कार्ल फॉन क्लाउज़विट्स

## सन्दर्भ

## बाहरी कड़ियाँ
* द प्रिन्स (नितिन जलान)
* Machiavelli: Stanford Encyclopedia of Philosophy
* 
* Machiavelli at the Marxists Internet Archive, including some of his works
* Works by Niccolò Machiavelli: text, concordances and frequency list
* Machiavelli on the Net, a Machiavelli webliography with a short introduction.
* Works of Machiavelli: Italian and English text
* Podcast of Nigel Warburton on Machiavelli's ''The Prince''
* Interview with Quentin Skinner on *The Prince*
* Machiavelli and Power Politics

श्रेणी:दार्शनिक
श्रेणी:सैन्य-सिद्धान्तकार
अद्भुत रामायण

**अद्भुत रामायण** संस्कृत भाषा में रचित 27 सर्गों का काव्य है। कहा जाता है, इस ग्रंथ के प्रणेता बाल्मीकि थे। किंतु इसकी भाषा और रचना से लगता है, किसी बहुत परवर्ती कवि ने इसका प्रणयन किया है।

## सर्ग
* १ - वाल्मिकी द्वारा राम और सीता का ब्रह्मरुपी प्रतिपादन करना।
* २ - नारायण द्वारा अम्बरीष को सुरक्षा का वर देना।
* ३ - नारद और पर्वत का श्रीमती पर अनुरक्त होना और विष्णु द्वारा उन्हें बन्दर बनाना।
* ४ - नारद का विष्णु को पृथ्वी पर जन्म लेना का शाप।
* ५ - कौशिक की कथा 
* ६ - नारद का लक्ष्मी को पृथ्वी पर जन्म लेना का शाप।
* ७ - नारद को गानविघा की प्राप्ति
* ८ - रावण द्वारा दण्डकारण्य के ऋषियों का रक्त जमा करना और उससे सीता का जन्म, लोकलाज के भय से मन्दोदरी द्वारा सीता का कुरुक्षेत्र में त्याग, जनक द्वारा सीता को अपनाना।
* ९ - परशुराम का विश्वरुप देखना
* १० - हनुमान द्वारा चतृभुजरुप का दर्शन
* ११ से १५ - राम का हनुमान को सांख्य योग, भक्ति और उपनिषद का ज्ञान देना।
* १६ - लंकाविजय और अयोध्या आगमन
* १७ - सीता का अपने बचपन की कथा कहना की चातुर्मास करने आए ऋषि ने उन्हें सहस्त्ररावण के बारे में बताया था।
* १८ से २२ - राम का पुष्कर द्वीप जाकर सहस्त्ररावण से युद्ध और उनका मूर्छित होना।
* २३ - सीता का काली बनकर सहस्त्ररावण को मारना।
* २४ - देवताओं द्वारा राम को आश्वासित करना।
* २५ - जानकी सहस्त्रनाम
* २६ - काली का पुनः सीता बनना 
* २७ - अयोध्या आगमन

## कथानक
कथानक इसका सचमुच अद्भुत है। राज्याभिषेक होने के उपरांत मुनिगण राम के शौर्य की प्रशस्ति गाने लगे तो सीता जी मुस्कुरा उठीं। हँसने का कारण पूछने पर उन्होंने राम को बताया कि आपने केवल दशानन का वध किया है, लेकिन उसी का भाई सहस्रानन अभी जीवित है। उसके पराभव के बाद ही आपकी शौर्यगाथा का औचित्य सिद्ध हो सकेगा। राम ने, इस पर, चतुरंग सेना सजाई और विभीषण, लक्ष्मण, भरत, शत्रुघ्न, हनुमान आदि के साथ समुद्र पार करके सहस्रस्कंध पर चढ़ाई की। सीता भी साथ थीं। परंतु युद्ध स्थल में सहस्रानन ने मात्र एक बाण से राम की समस्त सेना एवं वीरों को अयोध्या में फेंक दिया। रणभूमि में केवल राम और सीता रह गए। राम अचेत थे; सीता ने 'असिता' (असित = काला) अर्थात् काली का रूप धारण कर सहस्रमुख का वध किया।

## हिन्दी में अद्भुत रामायण
हिंदी में भी इस कथानक को लेकर कई काव्यग्रंथों की रचना हुई है जिनका नाम या तो अद्भुत रामायण है या जानकीविजय। 1773 ई. में पं॰ शिवप्रसाद ने, 1786 ई. में राम जी भट्ट ने, 18वीं शताब्दी में बेनीराम ने, 1800 ई. में भवानीलाल ने तथा 1834 ई. में नवलसिंह ने अलग-अलग अद्भुत रामायण की रचना की। 1756 ई. में प्रसिद्ध कवि और 1834 ई. में बलदेवदास ने जानकीविजय नाम से इस कथानक को अपनी-अपनी रचना का आधार बनाया।

## सन्दर्भ

## इन्हें भी देखें
*रामायण
*शाक्त धर्म

## बाहरी कड़ियाँ
*अद्भुत रामायण (हिन्दी अर्थ सहित)
*अद्भुत रामायण (अंग्रेजी अर्थ सहित)
*अद्भुत रामायण, अंग्रेजी व्याख्या - अजय कुमार छावछरिया)
*अद्भुत रामायण (सत्ताइसों सर्गों की संक्षिप्त कथा)
*अद्भुत रामायण (मराठी में अर्थ सहित)

रामायण, अद्भुत
रामायण, अद्भुत
सी. के. नारायणस्वामी

सी॰ के॰ नारायणस्वामी एक भारतीय पत्रकार थे। इनका कार्यक्षेत्र बंबई (अब मुंबई) था और ये काँग्रेस पार्टी के प्रमुख कार्यकर्ताओं में से एक थे।

## सन्दर्भ

## बाहरी कड़ियाँ
* नारायणस्वामी का इंटरव्यू भाग -१
राजमार्ग

**राजमार्ग** (highway) किसी ऐसी सड़क या अन्य सार्वजनिक मार्ग को कहते हैं जो थल यातायात के लिए महत्वपूर्ण माना जाए। यह अक्सर अन्य सड़कों की तुलना में अधिक चौड़े या अन्य साधनों वाले होते हैं और महत्वपूर्ण स्थानों को जोड़ते हैं।

## इन्हें भी देखें
* सड़क

## सन्दर्भ

श्रेणी:राजमार्ग
श्रेणी:प्रकारानुसार सड़कें
श्रेणी:सड़कें
श्रेणी:सड़क यातायात
श्रेणी:सड़क अधोसंरचना
जोलो

**जोलो** एक छोटा सा गाव है। झारखण्ड राज्य के गुमला जिला के बसिया थाने के अन्त‍र्गत कुम्हारी के पास जोलो स्थित है। कई सौ परिवार के लोग इस गाव में रहते हैं। मिन्ज गोत्र के लोग यही से अनेक जगहो पर गए हैं। जोलो में कुड़ुख लोग आधिक है।

श्रेणी:झारखण्ड के गाँव
परमाणु क्रमांक

[अंगूठाकार|300x300पिक्सेल|[हिलियम के परमाणु में दो प्रोटोन होते हैं इसलिए उसका परमाणु क्रमांक भी 2 है। इसके अलावा इस परमाणु में दो न्यूट्रॉन भी होते हैं जिसके कारण इसकी द्रव्यमान संख्या 4 होती है (दो प्रोटोन और दो न्यूट्रॉन)]]
रसायन विज्ञान एवं भौतिकी में सभी तत्वों का विभिन्न **परमाणु क्रमांक** है जो एक तत्व को दूसरे तत्व से अलग करता है। किसी तत्व का परमाणु क्रमांक उसके तत्व के नाभिक में स्थित प्रोटॉनों की संख्या के बराबर होता है। इसे **Z** प्रतीक से प्रदर्शित किया जाता है और प्रत्येक तत्व को उसके विशेष चिन्ह से प्रदर्शित किया जाता है।  किसी आवेशरहित परमाणु पर इलेक्ट्रॉनों की संख्या भी परमाणु क्रमांक के बराबर होती है। रासायनिक तत्वों को उनके बढते हुए परमाणु क्रमांक के क्रम में विशेष रीति से सजाने से आवर्त सारणी का निर्माण होता है जिससे अनेक रासायनिक एवं भौतिक गुण स्वयं स्पष्ट हो जाते हैं।

परमाणु क्रमांक के लिए इस्तेमाल किया जानें वाला पारंपरिक प्रतीक **Z** जर्मन शब्द **' यानि 'संख्या' से आता है। रसायन शास्त्र और भौतिकी के आधुनिक समेकन से पहले **Z** का प्रयोग केवल आवर्त सारणी में किसी तत्व की जगह दिखाने के लिए किया जाता था, जिनका क्रम अधिकांश समय उनके परमाणु भार के क्रम के अनुरूप था। ये केवल १९१५ के बाद ही हुआ, जब यह सुझाव और प्रमाण दिया गया कि **Z** संख्या किसी परमाणु का आवेश और उसका भौतिक गुण है, कि **' (और इसके अंग्रेजी समकक्ष *atomic number*) का उपयोग इस संदर्भ में सामान्य रूप से किया जाने लगा।

## इतिहास

द्मीत्री मेन्देलीब़ के अनुसार उन्होंने अपनी पहली आवर्त सारणियों (६ मार्च, १८६९ में प्रकाशित) को परमाणु भार ("atomgewicht") के क्रम मे व्यवस्थित किया था।‌

## समस्थानिक
कुछ रासायनिक तत्व ऐसे भी हैं जिनके नाभिक में प्रोटॉनों की संख्या (अर्थात परमाणु क्रमांक) तो समान होता है किन्तु उनके नाभिक में न्युट्रॉनों की संख्या अलग-अलग होती है। ऐसे परमाणु **समस्थानिक** (isotope) कहलाते हैं। इनके रासायनिक गुण तो प्रायः समान होते हैं किन्तु कुछ भौतिक गुण भिन्न होते हैं। पाठ 195

## इन्हें भी देखें
* आवर्त सारणी का इतिहास
* परमाणु भार
* समस्थानिक (आइसोटोप)

## सन्दर्भ

श्रेणी:नाभिकीय भौतिकी
श्रेणी:रसायन शास्त्र
श्रेणी:रसायनशास्त्र की विमाहीन संख्याएँ
अश्वघोष

**अश्वघोष**, बौद्ध महाकवि तथा दार्शनिक थे। बुद्धचरितम् इनकी प्रसिद्ध रचना है। कुषाणनरेश कनिष्क के समकालीन महाकवि अश्वघोष का समय ईसवी प्रथम शताब्दी का अन्त और द्वितीय का आरम्भ है

## जीवन वृत्त
उनका जन्म साकेत (अयोध्या) में हुआ था। उनकी माता का नाम सुवर्णाक्षी था। चीनी परम्परा के अनुसार महाराज कनिष्क पाटलिपुत्र के अधिपति को परास्त कर वहाँ से अश्वघोष को अपनी राजधानी पुरुषपुर (वर्तमान पेशावर) ले गए थे। कनिष्क द्वारा बुलाई गई चतुर्थ बौद्ध संगीति की अध्यक्षता का गौरव एक परम्परा महास्थविर पार्श्व को और दूसरी परम्परा महावादी अश्वघोष को प्रदान करती है। ये सर्वास्तिवादी बौद्ध आचार्य थे जिसका संकेत सर्वास्तिवादी "विभाषा" की रचना में प्रायोजक होने से भी हमें मिलता है। ये प्रथमतः परमत को परास्त करनेवाले "महावादी" दार्शनिक थे। इसके अतिरिक्त साधारण जनता को बौद्धधर्म के प्रति "काव्योपचार" से आकृष्ट करनेवाले महाकवि थे।

## रचनाएँ
इनके नाम से प्रख्यात अनेक ग्रन्थ हैं, परंतु प्रामाणिक रूप से अश्वघोष की साहित्यिक कृतियाँ केवल चार हैं : 
* (१) बुद्धचरितम्
* (२) सौन्दरनन्दकाव्यम्
* (३) गंडीस्तोत्रगाथा
* (४) शारिपुत्रप्रकरणम् 

**सूत्रालङ्कारशास्त्रम्** के रचयिता संभवतः ये नहीं हैं। 

उपाधि ;- आर्यभदन्त,बौद्धभिक्षु, राष्ट्रपाल  

चीनी तथा तिब्बती अनुवादों **बुद्धचरित** पूरे २८ सर्गों में उपलब्ध है, परंतु मूल संस्कृत में केवल १४ सर्गों में ही मिलता है। इसमें तथागत का जीवनचरित और उपदेश बड़ी ही रोचक वैदर्भी रीति में नाना छन्दों में निबद्ध किया गया है। **सौन्दरानन्द** (१८ सर्ग) सिद्धार्थ के भ्राता नन्द को उद्दाम काम से हटाकर संघ में दीक्षित होने का भव्य वर्णन करता है। काव्यदृष्टि से बुद्धचरित की अपेक्षा यह कहीं अधिक स्निग्ध तथा सुन्दर है। **गंडोस्तोत्रगाथा** गीतकाव्य की सुषमा से मण्डित है। **शरिपुत्रप्रकरण** अधूरा होने पर भी महनीय रूपक का रम्य प्रतिनिधि है। अनेक आलोचक अश्वघोष को कालिदास की काव्यकला का प्रेरक मानते हैं।

## बाहरी&nbsp;कड़ियाँ

*बौद्ध महाकवि तथा दार्शनिक अश्वघोष

अश्वघोष
अश्वघोष
अवस्था समीकरण

thumb|350px| अवस्था समीकरण हमें कई शेत्रो में सहायक है।
**अवस्था समीकरण** (Equation of state) का तात्पर्य उस गणितीय सूत्र से है जिसके द्वारा किसी समष्टि की अवस्था (स्टेट ऑव ऐग्रिगेशन) में किसी वस्तु के आयतन, दाब और ताप के संबंध का बोध हो। यदि इनमें से दो राशियाँ ज्ञात हों तो तीसरी उन दोनों पर निश्चित प्रकार से निर्भर होगी और उसका मान अवस्था समीकरण से मालूम किया जा सकता है। बायल और चार्ल्स के नियमों से**PV=RT** 
संबंध प्राप्त होता है, जो आदर्श गैस के लिए अवस्था समीकरण है। गैसें उच्च ताप और दाब की परिस्थतियों में इसका निकटता से पालन करती हैं किंतु सामान्य परिस्थितियों में यह समीकरण किसी भी वास्तविक गैस (Real gas) का व्यवहार यथार्थता से व्यक्त नहीं करता।

वास्तविक गैसें आदर्श गैस समीकरण से बहुत विचलित होती हैं, इसकी पुष्टि बाद में और अधिक दाब पर प्रयोग करके नाटेरर, सेंड्र्यूज़ और केइने ने की। ऐंड्र्यूज़ के प्रयोग मौलिक महत्त्व के हैं क्योंकि वे गैसों के वास्तविक व्यवहार पर बहुत प्रकाश डालते हैं और उस महत्वपूर्ण अवस्था समीकरण के आधार हैं जिसका प्रतिपादन वानडरवाल्स ने किया है। 

### वानडरवाल्स का अवस्था समीकरण

वानडरवाल्स का अवस्था समीकरण निम्न है-

:{\left(p + \frac{a}{V_m^2}\right)\left(V_m-b\right) = RT}, note that V_m is molar volume.

जहाँ a एवं b नियतांक हैं जो गैस विशेष पर निर्भर करते हैं। इनका मान क्रान्तिक गुणधर्मों से निकाला जा सकता है। p_c, T_c एवं V_c (V_c क्रान्तिक बिन्दु पर *मोलर* आयतन है।)

:a = 3p_c \,V_c^2
:b = \frac{V_c}{3}

इसे इस प्रकार भी लिख सकते हैं-
:a = \frac{27(R\,T_c)^2}{64p_c}
:b = \frac{R\,T_c}{8p_c}

सन 1873 में प्रस्तावित इस समीकरण से आदर्श गैस समीकरण की अपेक्षा काफी बेहतर परिणाम मिले। इस समीकरण में a आकर्षण पैरामीटर (attraction parameter) और b प्रतिकर्षण पैरामीटर (repulsion parameter) अथवा प्रभावी आणविक आयतन (effective molecular volume) कहलाता है। यह समीकरण आदर्श गैस अवस्था से होनेवाले अधिकांश विचलनों का समाधान कर देता है।

## अन्य अवस्था समीकरण
अनेक अन्य अवस्था समीरण प्रतिपादित किए गए हैं। उनमें से कुछ विशिष्ट सीमाओं के बीच वानडरवाल्स समीकरण से अधिक सत्य हैं। फिर भी इस समीकरण की सरलता को देखते हुए, यह सामान्यत: वास्तविक गैसों के व्यवहार से पर्याप्त सन्निकट है।

श्रेणी:उष्मागतिकी
श्रेणी:रासायनिक प्रौद्योगिकी
अवन्तिसुन्दरी कथा

**अवंतिसुंदरी कथा** संस्कृत साहित्य के गद्यकाव्य के अंतर्गत एक महत्वपूर्ण कथाप्रबंध है। विद्वानों ने इसे आचार्य दण्डी की कृति माना है और इनकी तीसरी रचना के रूप में इसी प्रबंध को मान्यता दी है। दंडी के काव्यादर्श की टीका जंघाल ने इसे दंडी की रचना कहा है।

दण्डी के आविर्भावकाल की संभावना विद्वानों ने ५०० ई. से ८०० ई. के बीच की है। प्राचीन ग्रंथों की खोज में अवंतिसुंदरी कथा की एक अपूर्ण प्रति उपलब्ध हुई थी। एम. आर. कवि नामक एक विद्वान् ने इसका संपादन करके सन् १९२४ ई. में इसे प्रकाशित करवाया और पुष्ट प्रमाणों के आधार पर इसे दण्डी की रचना बताया। इसका कथानक कविकल्पित है; जैसा कथाप्रबंध के लिए आवश्यक है। इसका कथानक दण्डी के दशकुमारचरित की भांति ही है। राजकुमारों और अवंतिसुंदरी नायिका की कथा के व्याज से इसमें तत्कालीन समाज का यथातथ्य चित्रण उपलब्ध होता है। गद्यशैली की दृष्टि से यह कथा प्रबंध एक महत्वपूर्ण कृति है और संस्कृत गद्यकाव्य की शैली के विकासक्रम में एक निश्चित सोपान के रूप में माना जाता है।

## इन्हें भी देखें
* दण्डी
* दशकुमारचरित

## सन्दर्भ


श्रेणी:संस्कृत साहित्य
किरीटाधीन क्षेत्र

**ब्रिटिश किरीटाधीन क्षेत्र** या **क्राउन डिपेंडेंसी** विशेष प्रकार के क्षेत्र हैं। इन क्षेत्रों का राष्ट्राध्यक्ष ब्रिटेन का सम्राट या साम्राज्ञी होता/होती है जिसका प्रतिनिधित्व एक उपराज्यपाल द्वारा किया जाता है। प्रत्येक अधीन क्षेत्र की एक संसद, सरकार और प्रधानमंत्री होता है जो रक्षा और विदेशी मामलों को छोड़ कर अन्य विषयों से संबंधित कानून बनाने के लिए स्वतंत्र होता है। रक्षा और विदेशी मामलों को ब्रिटिश सरकार द्वारा देखा जाता है।

लंदन की ब्रिटिश सरकार को अधीन क्षेत्र की सहमति के बिना कुछ भी करने की स्वतंत्रता नहीं होती है।

कुछ उपनिवेशों में सरकारें भी है, लेकिन वह ब्रिटिश सरकार द्वारा बनाये गयी थी और ब्रिटिश सरकार द्वारा इन्हे कभी भी समाप्त किया जा सकता है।

किरीटाधीन क्षेत्र हैं

* आइल ऑफ़ मैन, 
* बैलिविक ऑफ जर्सी और 
* बैलिविक ग्वेर्नसे और इसके परतंत्र क्षेत्र

श्रेणी:ब्रिटिश राजतंत्र
श्रेणी:राजनीतिक भूगोल
श्रेणी:किरीटाधीन क्षेत्र
कोहरे में कैद रंग

** कोहरे में कैद रंग ** हिन्दी के विख्यात साहित्यकार गोविन्द मिश्र द्वारा रचित एक उपन्यास है जिसके लिये उन्हें सन् 2008 में साहित्य अकादमी पुरस्कार से सम्मानित किया गया।

समकालीन साहित्य में अपनी अलग पहचान बनाने वाले विख्यात कथाकार गोविन्द मिश्र का उपन्यास है 'कोहरे में कैद रंग'। 'कोहरे में कैद रंग' - जीवन के विविध रंग! रंग ही रंग हर व्यक्ति का अपना अलग रंग... जिसे लिये हुए वह संसार में आता है। अक्सर वह रंग दिखता नहीं, क्योंकि वह असमय ही कोहरे से घिर जाता है। कुछ होते हैं जो उस रंग को अपने जीवन-शैली में गुम्फित कर लेते हैं। काश उन रंगों पर कोहरे की चादर न होती तो जाने कैसा हुआ होता वह रंग! तरह-तरह के रंगों से सजी जीवन की चादर हमारे सामने फैलाता है यह उपन्यास। विषम परिस्थितियों में भी गरिमा से जीते लोग, अपना-अपना जीवन-धर्म निबाहते हुए और इस तरह अपनी तथा आज के पाठक की जीवन के प्रति आस्था को और दृढ़ करते हुए... अपने पूर्व उपन्यास' फूल.... इमारतें और बन्दर' में जहाँ गोविन्द मिश्र की दृष्टि समय विशेष के यथार्थ पर अधिक थी, 'कोहरे में कैद रंग' तक आकर वह यथार्थ-आदर्श, बाह्य-आन्तरिक जैसे कितने ही द्वन्द्वों से बचती हुई एक संतुलित जीवन-बोध देती है। जीवन, सिर्फ जीवन-जिसका रंग पानी जैसा है, काल-सीमाओं से पार एक-सा बहता हुआ।

## सन्दर्भ

श्रेणी:साहित्य अकादमी द्वारा पुरस्कृत हिन्दी भाषा की पुस्तकें
श्रेणी:२१वीं सदी का साहित्य
श्रेणी:गोविन्द मिश्र
दूधनाथ सिंह

**दूधनाथ सिंह** (जन्म:१७ अक्टूबर, १९३६ एवं निधन १२ जनवरी, २०१८) हिन्दी के आलोचक, सम्पादक एवं कथाकार थे। उन्होने अपनी कहानियों के माध्यम से साठोत्तरी भारत के पारिवारिक, सामाजिक, आर्थिक, नैतिक एवं मानसिक सभी क्षेत्रों में उत्पन्न विसंगतियों को चुनौती दी।

## जीवन परिचय
दूधनाथ सिंह का जन्म उत्तर प्रदेश के बलिया जिले के 'सोबन्था' नामक एक छोटे-से गाँव में हुआ था। उन्होने इलाहाबाद विश्वविद्यालय से हिन्दी साहित्य में एम ए किया। कुछ दिनों (1960-62) तक कलकत्ता में अध्यापन किया जिसके बाद फिर इलाहाबाद विश्वविद्यालय के हिन्दी विभाग में अपनी सेवाएँ दी। सेवानिवृति के बाद वह पूरी तरह से लेखन के लिए समर्पित हो गये। निदेशक, निराला सृजन पीठ, भोपाल। अतिथि लेखक - म गा अ हि विश्वविद्यालय वर्धा और फेलो, उच्च अध्ययन संस्थान, शिमला में रहे।

## प्रकाशित कृतियाँ
अपनी शताब्दी के नाम, सपाट चेहरे वाला आदमी, सुखान्त, सुरंग से लौटते हुए, युवा खुशबू और अन्य कविताएं, तुम्हारे लिए (कविता संग्रह),निराला : आत्महन्ता आस्था, महादेवी,मुक्तिबोध : साहित्य में नई प्रवृत्तियां,लौट आ ओ धार (संस्मरण) पहला क़दम, एक और भी आदमी, कहा-सुनी (साक्षात्कार और आलोचनात्मक निबन्ध), दो शरण (निराला जी की कविताओं का संकलन), धर्मक्षेत्रे कुरुक्षेत्रे (कहानी संग्रह) तथा आखिरी कलाम, नमो अन्धकारम,निष्कासन (उपन्यास), संपादन - भुवनेश्वर समग्र, एक और भी शमशेर, ओट मे खड़ा मै बोलता हूं (केदारनाथ अग्रवाल की कविताओं का संकलन)उनकी प्रमुख रचनाएँ हैं। यम-गाथा दूधनाथ सिंह का चर्चित नाटक है। इसका पहला मंचन राष्ट्रीय नाट्य विद्यालय (नेशनल स्कूल ऑफ ड्रामा) के भारत रंग महोत्सव- २००५ में अरविन्द गौड़ के निदेशन में,अस्मिता नाट्य संस्था द्वारा किया गया था। प्रमुख रंगमंच अभिनेता सुसान बरार (फिल्म-समर 2007) ने इसमे इन्द्र की भूमिका निभाई थी। यह नाटक मिथक पर आधारित है और इसका कथानक व्यापक सामाजिक राजनीतिक मुद्दों - सामंतवाद, सत्ता की राजनीति, हिंसा, अन्याय, सामाजिक- भेदभाव और नस्लवाद पर सवाल पर खड़े करता है।

## सम्मान और पुरस्कर
* सम्मान और पुरस्कार
* भारतेन्दु सम्मान
* शरद जोशी स्मृति सम्मान
* कथाक्रम सम्मान
* साहित्य भूषण सम्मान
* उत्तर प्रदेश का भारत भारती सम्मान

## सन्दर्भ

## बाहरी कड़ियाँ
* अमर- उजाला मैं दूधनाथ सिंह का निराला जी पर लेख।
* दूधनाथ सिंह ने नई कहानी के लेखकों की दी थी चुनौती

श्रेणी:हिन्दी कथाकार
श्रेणी:हिन्दी नाटककार
श्रेणी:बलिया के लोग
अजातशत्रु काश्य

बृहदारण्यक उपनिषद के अनुसार काशी महाजनपद का एक अत्यंत प्राचीन राजा जिसे **अजातशत्रु काश्य** अथवा **अजातरिपु** भी कहते हैं। इसने गार्ग्य बालाकि ऋषि को वाद-विवाद में परास्त कर  दिया था।
यह कासी का राजा था।

## इन्हें भी देखें
* अजातशत्रु (मगध का राजा)

श्रेणी:ऋषि मुनि
अट्ठकथा

**अट्ठकथा** (अर्थकथा) बौद्ध धर्म के थेरवाद सम्प्रदाय के त्रिपिटक ग्रंथों पर लिखे गए भाष्य हैं। पालि भाषा के मूल ग्रन्थ की व्याख्या स्पष्ट करने के लिए पहले उससे संबद्ध कथा का उल्लेख कर दिया जाता है, फिर उसके शब्दों के अर्थ बताए जाते हैं। त्रिपिटक के प्रत्येक ग्रंथ पर ऐसी अट्ठकथा प्राप्त होती है।

अट्ठकथा की परंपरा मूलतः कदाचित् लंका में सिंहल भाषा में प्रचलित हुई थी। आगे चलकर जब भारतवर्ष में बौद्ध धर्म का ह्रास होने लगा तब लंका से अट्ठकथा लाने की आवश्यकता हुई। इसके लिए चौथी शताब्दी में आचार्य रेवत ने अपने प्रतिभाशाली शिष्य बुद्धघोष को लंका भेजा। बुद्धघोष ने विसुद्धिमग्ग जैसा प्रौढ़ ग्रंथ लिखकर लंका के स्थविरों को संतुष्ट किया और सिंहली ग्रंथों के पालि अनुवाद करने में उनका सहयोग प्राप्त किया। आचार्य बुद्धदत्त और धम्मपाल ने भी इसी परंपरा में कतिपय ग्रंथों पर अट्ठकथाएँ लिखीं।
center|thumb|500px|अट्ठकथा की पाण्डुलिपि का एक पत्र

## अट्ठकथाएँ और उनके रचनाकार

## प्राचीन अट्ठकथाएँ
आरम्भिक प्राचीन अट्ठकथाएँ 6 हैं :

1. महा-अट्टकथा या मूल-अट्टकथा
2. उत्तरविहार-अट्टकथा
3. महा-पच्चारिय-अट्टकथा
4. कुरुण्डी-अट्टकथा
5. अंधकट्ठकथा
6. संखेप अट्टकथा

## इन्हें भी देखें
* भाष्य

## बाहरी कड़ियाँ
* Bullitt, John T. (2002). *Beyond the Tipitaka: A Field Guide to Post-canonical Pali Literature*. Retrieved on 2007-05-09 from "Access to Insight" at: https://web.archive.org/web/20090509081756/http://www.accesstoinsight.org/lib/authors/bullitt/fieldguide.html.
* The Mahavamsa  The Great Chronicle of Sri Lanka.
* The Path of Purification, Translated from the Pali by Bhikkhu Nanamoli - first 90 pages.
* Buddhism Dictionary - helps you to understand Buddhism - the main religion of Sri Lanka better

## सन्दर्भ

श्रेणी:साहित्य
श्रेणी:बौद्ध धर्म
श्रेणी:पालि
प्रद्युम्न चंद्र जोशी

प्रसिद्ध शिक्षाविद् एवं अंग्रेजी के प्रोफेसर। 

## जीवन परिचय
जन्म अल्मोड़ा (उत्तराखंड)। शिक्षा बनारस हिन्दु विश्वविद्यालय से। इंदोर के होल्कर कालेज और ग्वालियर के विक्योरिया कालेज (अब महारानी लक्ष्मीबाई महाविद्यालय) ग्वालियर में अनेक वर्षों तक अंग्रेजी के प्रोफ़ेसर रहने के बाद मध्य प्रदेश के अनेक महाविद्यालयों के प्राचार्य रहे।

## महत्वपूर्ण कृतियाँ
## बाहरी कड़ियाँ

श्रेणी:आचार्य
अग्निसह ईंट

**अग्निसह ईंट** (फ़ायर ब्रिक अथवा रिफ्रैक्टरी ब्रिक) ऐसी ईंट को कहते हैं जो तेज आँच में न तो पिघलती है, न चटकती या विकृत होती है। ऐसी ईंटें अग्निसह मिट्टियों से बनाई जाती हैं।

## निर्माण
अग्निसह ईंट उसी प्रकार साँचे में डालकर बनाई जाती है जैसे साधारण ईंट। अग्निसह मिट्टी खोदकर बेलनों (रोलरों) द्वारा खूब बारीक पीस ली जाती है, फिर पानी में सानकर साँचे द्वारा उचित रूप में लाकर सुखाने के बाद, भट्ठी में पका ली जाती है। अग्निसह ईंट चिमनी, अँगीठी, भट्ठी इत्यादि के निर्माण में काम आती है।

## उपयोग
अच्छी अग्निसह ईंट करीब 2,500 से 3,000 डिगरी सेंटीग्रेड तक की गर्मी सह सकती है, अतः कारखानों में बड़ी-बड़ी भट्ठियों की भीतरी सतह को गर्मी के कारण गलने से बचाने के लिए भट्ठी के भीतर इसकी चुनाई कर दी जाती है। उदाहरण के लिए लोहा बनाने की धमन भट्ठी (ब्लास्ट फर्नेस) की भीतरी सतह इत्यादि पर इसका प्रयोग किया जाता है।

मामूली ईंट तथा प्लस्तर अधिक गरमी अथवा ताप से चिटक जाते हैं, अतः अँगीठियों इत्यादि की रचना में भी, जहाँ आग जलाई जाती है, अग्निसह ईंट अथवा अग्निसह मिट्टी के लेप (पलस्तर) का प्रयोग किया जाता है।

## इन्हें भी देखें
* सिरैमिक

श्रेणी:सिरैमिक
श्रेणी:सिविल प्रौद्योगिकी
अग्निसह मिट्टी

एक विशेष प्रकार की मिट्टी को, जो बिना पिघले अथवा कोमल हुए अत्यधिक ताप सहन कर सकती है, **अग्निसह मिट्टी** कहते हैं।

## संरचना
भिन्न-भिन्न स्थानों में पाई जाने वाली अग्निसह मिट्टी की रचना एक दूसरी से थोड़ी बहुत भिन्न होती है, पर मुख्यतः इनकी रासायनिक रचना इस प्रकार की होती है:

सिलिका 59 से 96 प्रतिशत

ऐल्युमिना 2 से 36 प्रतिशत

लौह आक्साइड 2 से 5 प्रतिशत

इनके अतिरिक्त सूक्ष्म मात्रा में चूना, मैगनीशिया, पोटाश तथा सोडा भी पाया जाता है। ऐल्युमिनियम आक्साइड (ऐल्युमिना) और बालू (सिलिका) अनुपात में जितनी अधिक मात्रा में रहेंगे उतनी ही मिश्रण में अग्नि सहने की शक्ति अधिक होगी।

यदि लोहे के आक्साइड अथवा चूना, मैगनीशिया, पोटाश या अन्य क्षारीय पदार्थ की मात्रा अधिक होगी तो ये गरमी पाने पर मिट्टी के पिघलने में सहायता करेंगे, अतः जब ये वस्तुएँ मिट्टी में अधिक मात्रा में रहती हैं तो मिट्टी अग्निसह नहीं होती। परंतु जब ये वस्तुएँ एक सीमा से कम मात्रा में रहती है तो वे मिट्टी के कणों को आपस में बाँध नहीं पातीं। इसलिए मिट्टी कमजोर हो जाती है।

इसी प्रकार मिट्टी के कणों की मापें भी उसके अग्नि सहने के गुण पर प्रभाव डालती है। एक सीमा तक मोटे कणों वाली मिट्टी अधिक अग्निसह होती है।

अच्छी अग्निसह मिट्टी महीन तथा चिकनी होती है और उसका रंग सफेद होता है। यह कोयले की खानों के पास पाई जाती है।

## उपयोग
अग्निसह मिट्टी अँगीठी, भट्ठी तथा चिमनी इत्यादि के भीतर, जहाँ आग की गरमी अत्यधिक होने से साधारण मिट्टी की ईंटें अथवा पलस्तर के चटक जाने की आशंका रहती है, अग्निसह ईंट अथवा लेप के रूप में काम में लाई जाती है।

श्रेणी:सिरैमिक पदार्थ
श्रेणी:सिविल प्रौद्योगिकी
सांख्यिकीय मशीनी अनुवाद

**सांख्यिकीय मशीनी अनुवाद** (Statistical machine translation (**SMT**)) मशीनी अनुवाद का ऐसा अल्गोरिद्म है जो दोनो भाषाओं के द्विभाषी शब्दराशि (टेक्स्ट कॉर्पस) के अध्ययन से निर्मित सांख्यिकीय मॉडल पर निर्भर करता है। यह विधि नियम पर आधारित मशीनी अनुवाद (rule-based machine translation) तथा उदाहरण पर आधारित मशीनी अनुवाद (example-based machine translation) से बिलकुल अलग है। विश्व प्रसिद्ध गूगल अनुवादक इसी सिद्धान्त के प्रयोग से अनुवाद करता है।

## इतिहास
सांख्यिकीय मशीनी अनुवाद का सर्वप्रथम विचार वारेन वीवर (Warren Weaver) ने सन १९४९ में दिया था। सांख्यिकीय मशीनी अनुवाद बहुत दिनो बाद पुनः सन १९९१ में शोधकर्ताओं ने पेश किया। इसके बाद सांख्यिकीय मशीनी अनुवाद पुनः मुख्यधारा में आ गया। आज (सन २००८) में यह सर्वाधिक अध्ययन किया जाने वाला अनुवाद का तरीका बन गया है।

## लाभ

* **संसाधनों का बेहतर उपयोग**
** प्राकृतिक भाषाओं का बहुत सी सामग्री मशीन द्वारा पढे जाने योग्य प्रारूप में विद्यमान है।
** प्रायः, सांख्यिकीय मशीनी अनुवाद (SMT) किसी विशेष भाषा-युग्म के लिये नहीं बनाये जाते। अतः किसी भी भाषा-युग्म के लिये काम करेगा।
** नियम-पर आधारित मशीनी अनुवाद के लिये मानव-श्रम लगाकर भाषायी नियम बनाने पड़ते हैं। यह एक महंगा कार्य हो सकता है; साथ ही हर भाषा के लिये अलग से मेहनत करनी पड़ती है।
* **सांख्यिकीय मशीनी अनुवाद अपेक्षाकृत अधिक स्वाभाविक अनुवाद पैदा करता है।**

## इन्हें भी देखें
* मशीनी अनुवाद (Machine translation)
* उदाहरण पर आधारित मशीनी अनुवाद (Example-based machine translation)
* गूगल अनुवाद (Google Translate)

## बाहरी कड़ियाँ
* Foundations of Statistical Natural Language Processing
* Statistical Machine Translation — includes introduction to research, conference, corpus and software listings.
* Moses: a state-of-the-art open source SMT system
* Free Translation 36 भाषाओं में सांख्यिकीय मशीन अनुवाद
* Annotated list of statistical natural language processing resources — Includes links to freely available statistical machine translation software.

श्रेणी:भाषा
श्रेणी:सॉफ्टवेयर
श्रेणी:संगणना
प्रद्युम्न

**प्रद्युम्न** श्री कृष्ण के पुत्र थे। वे पूर्व जन्म में ये काम देव थे, जो भगवान शंकर की तपस्या में विघ्न डालने के कारण उनके द्वारा भश्म कर दिये गये थे। तब काम देव की पत्नी के प्रार्थना करने पर भगवान शंकर ने प्रसन्न होकर कामदेव को जीवित तो कर दिया मगर शरीर नहीं दिया। इस अवस्था को काम देव ने कृष्ण जी का पुत्र बनकर समाप्त किया।।प्रदुम्न ने जैन दीक्षा प्राप्त कर गिरनार से मोक्ष प्राप्त किया 
श्रेणी:विष्णु अवतार
श्रेणी:भागवत पुराण के पात्र
वात्स्यायन

**वात्स्यायन** या **मल्लंग वात्स्यायन** भारत के एक प्राचीन दार्शनिक थे। जिनका समय गुप्तवंश के समय (६ठी शताब्दी  से ८वीं शताब्दी ) माना जाता है। उन्होने कामसूत्र एवं न्यायसूत्रभाष्य की रचना की। महर्षि वात्स्यायन ने कामसूत्र में न केवल दाम्पत्य जीवन का शृंगार किया है वरन कला, शिल्पकला एवं साहित्य को भी संपदित किया है। अर्थ के क्षेत्र में जो स्थान कौटिल्य का है, काम के क्षेत्र में वही स्थान महर्षि वात्स्यायन का है। वह भारत में दूसरी या तीसरी शताब्दी के दौरान थे, शायद पाटलिपुत्र (आधुनिक पटना) में।

## कामसूत्र के रचयिता वात्स्यायन
चाणक्य और वात्स्यायन के जीवन, स्थिति काल और नामकरण पर अतीत काल से मतभेद चला आ रहा है। हेमचन्द्र, वैजयन्ती, त्रिकाण्ड शेष और नाममालिका कोशों में कौटल्य और वात्स्यायन - ये नाम एक ही व्यक्ति के माने गए हैं। इनके अतिरिक्त चाणक्य, विष्णुगुप्त, मल्लनाग, पक्षिलस्वामी, द्वामिल या द्रोमिण, वररुचि, मेयजित्, पुनर्वसु और अंगुल नाम भी इन्हीं के साथ जोड़े गए हैं। 

हिन्दी विश्वकोश ( पृ० २७४ ) में नीतिसार के रचयिता कामन्दक को चाणक्य (कौटल्य) का प्रधान शिष्य कहा गया है। कोशकारों के मत से कामन्दक ही वात्स्यायन था और कामन्दक-नीतिसार में उन्होंने प्रारम्भ में ही कौटल्य का अभिनन्दन कर उनके अर्थशास्त्र के आधार पर नीतिसार लिखने की बात कही है। इसके विपरीत कामन्दकीय नीतिसार की उपाध्याय-निरपेक्षिणी टीका के रचयिता ने कौटल्य ही को न्यायभाष्य, कौटल्य भाष्य ( अर्थशास्त्र ), वात्स्यायनभाष्य और गौतमस्मृतिभाष्य- इन चार भाष्यग्रन्थों को रचयिता माना है। यदि हम कामन्दकीय नीतिसार एवं गौतमधर्मसूत्र के मस्करी भाष्य को देखते हैं तो कौटल्य के लिए 'एकाकी’ और ‘असहाय' विशेषणों के प्रयोग मिलते हैं।

सुबन्धु द्वारा रचित वासवदत्ता में कामसूत्रकार को नाम 'मल्लनाग' उल्लिखित है। कामसूत्र के लब्धप्रतिष्ठ जयमङ्गला टीकाकार यशोधर ने वात्स्यायन का वास्तविक नाम मल्लनाग माना है। इस प्रकार कौटल्य, वररुचि, मल्लनाग सभी को वात्स्यायन कहा जाता है। अभी तक यह निर्णय नहीं किया जा सका है कि वात्स्यायन कौन थे। न्यायभाष्यकर्ता वात्स्यायन और कामसूत्रकार वात्स्यायन एक ही थे, या भिन्न-भिन्न। 

जिस प्रकार वात्स्यायन के नामकरण पर मतभेद है उसी प्रकार उनके स्थितिकाल में भी अनेक मतवाद और प्रवाद प्रचलित हैं और कुछ विद्वानों के अनुसार उनका जीवनकाल ६०० ईसापूर्व तक पहुँचता है। आधुनिक इतिहासकारों में म० म० हरप्रसाद शास्त्री वात्स्यायन को ईसवी पहली शताब्दी का मानने का आग्रह करते हैं किन्तु शेष प्रायः सभी मूर्द्धन्य इतिहासकारों में कुछ तो तीसरी शती और कुछ चौथी शती स्वीकार करते हैं।

सूर्यनारायण व्यास ने कालिदास और वात्स्यायन के कृतित्व की तुलना करते हुए वात्स्यायन को कालिदास के बाद ईसवी पूर्व प्रथम शती की माना है। व्यासजी ने ऐतिहासिक और आभ्यन्तरिक अनेक प्रमाणों द्वारा अपने मत की पुष्टि की है किन्तु उन्होंने वात्स्यायन नाम के पर्यायों की ओर कोई संकेत नहीं किया है। 

## सन्दर्भ

## इन्हें भी देखें
कामसूत्र

## बाहरी कड़ियाँ
* Vatsyayana Kamasutra - Complete translation in english
[1] https://web.archive.org/web/20091212114841/http://search.barnesandnoble.com/Ascetic-of-Desire/Sudhir-Kakar/e/9781585670079
श्रेणी:ऋषि मुनि
श्रेणी:संस्कृत
श्रेणी:काम
रासायनिक यौगिक

जब भिन्न तत्त्वों के दो या दो से अधिक परमाणु एक निश्चित अनुपात में संयोजित होते हैं, तब **रासायनिक यौगिक**  का एक अणु प्राप्त होता है। किसी रासायनिक यौगिक के घटकों को भौतिक विधियों द्वारा सरल पदार्थों में पृथक नहीं किया जा सकता है। उन्हें पृथक करने हेतु रासायनिक विधियों का प्रयोग करना पड़ता है। जल, अमोनिया, कार्बन डाइऑक्साइड, शर्करा आदि यौगिकों के कुछ उदाहरण हैं। 

## प्रकार
### कार्बनिक यौगिक
यह यौगिक कार्बन के द्वारा बना होता है। इसलिए कार्बन के यौगिक को कार्बनिक यौगिक के रूप में माना जाता है। ज्यादा से ज्यादा कार्बनिक यौगिक में हाइड्रोजन, ऑक्सीजन तथा इसके साथ- साथ विभिन्न प्रकार का तत्व पाया जाता है। कार्बन यौगिक हमेशा सहसंयोजक बंधन द्वारा बनता है।

कार्बनिक यौगिक को पिघलने या उबलने का समय बहुत ही कम रहता है, इसलिए इनका गलनांक एवं क्वथनांक कम ही रहता है। यदि कार्बनिक यौगिक की विद्युत चालकता के संबंध में कहा जाए तो कार्बनिक यौगिक ज्यादा से ज्यादा विद्युत के कुचालक होते हैं। यह यौगिक सभी प्रकार के जीवित प्राणियों में पाया जाता है तथा मृत्युपरांत इनका जैविक निम्नन एवं रसायनिक विघटन होने लगता है। इसलिए कृत्रिम विधि द्वारा इसे निकाला जा सकता है।

### अकार्बनिक यौगिक
इसे आमतौर पर रासायनिक यौगिक कहाँ जाता है। जिसमें कार्बन नहीं पाया जाता है। जिसके कारण कार्बन बॉन्ड का अभाव होता है।

बुनियादी ऑक्साइड:- इसे बनने की प्रारम्भ, जब धातु ऑक्सीजन के साथ संयुक्त हो जाती है। यह सवभाविक एंव औधोगिक रूप से बन सकता है। हाइड्रोऑक्सीड को प्राप्त करने के लिए, पानी को ऑक्साइड से जोड़ा जाता है।

एसिड ऑक्साइड एंव एनहाइड्रिड:  गैर धात्विक तत्वों के साथ ऑक्सीजन को मिलने पर जो परिणाम प्राप्त होती है। वह एसिड ऑक्साइड के अंतर्गत आता है। जब हाइड्राइड बनाने की बात आती है तो कुछ धात्विक तत्व के साथ हाइड्रोजन जोड़ा जाता है। जिसे जोड़ने के बाद हाइड्राइड प्राप्त होता है।

एसिड: इसका अणु हाइड्रोजन से शुरू होता है। इसे भी निम्न प्रकार से विभाजन किया जा सकता है:-

हाइड्रोजन और अन्य प्रकार के धातु से बने हाइड्रैसिड्स, तथा ऑक्सीकाइड्स जो तैयार होता है वह एक हाइड्राजाइड प्लस ऑक्सीजन होता है।
### आयनीय यौगिक
### सहसंयोजक यौगिक

= इन्हें भी देखें =
* रासायनिक तत्व
* रासायनिक अभिक्रिया
* रासायनिक क्रांति
* रासायनिक आबन्ध
* अकार्बनिक यौगिकों की सूची
* रासायनिक सूत्र
* रासायनिक सूत्र कोश
* रासायनिक संरचना

## बाहरी कड़ियाँ
* Common and Trade Names of Chemicals
* Common Names of Chemical Compounds

श्रेणी:रसायन शास्त्र
श्रेणी:रासायनिक यौगिक
रासायनिक यौगिकों की सूची

रासायनिक यौगिकों की भारी संख्या को देखते हुए इन्हें निम्नलिखित तीन श्रेणियों में बांटकर रखा जा रहा है-

* अकार्बनिक यौगिकों की सूची (List of inorganic compounds), ऐसे यौगिक जिनमें C-H बन्ध नहीं हो।
* कार्बनिक यौगिकों की सूची (List of organic compounds), C-H बन्ध से युक्त यौगिक
* जैवाणुओं की सूची (List of biomolecules)

## इन्हें भी देखें
* Inorganic compounds by element
* List of alloys
* List of elements by name
* List of minerals
* List of alchemical substances
* Polyatomic ion

## बाहरी कड़ियाँ
* The CAS Substance Databases, which contains information on about 23 million compounds.
* Chemfinder is helpful for finding information about a chemical
* R&D Chemicals
* ChemIDplus is a useful non-commercial source for chemical lookups
* PubChem
* Material Data Safety Sheets, plus other relevant links

; कुछ व्यापारिक लिंक
* Sigma Aldrich
* Acros Organics
* Lancaster

श्रेणी:रासायनिक यौगिक
अशोक चिह्न

thumb|right|200px|भारत का राजकीय प्रतीक अशोक चिह्नअशोक चिह्न भारत का राजकीय प्रतीक है। इसको सारनाथ में मिली अशोक लाट से लिया गया है। मूल रूप इसमें चार शेर हैं जो चारों दिशाओं की ओर मुंह किए खड़े हैं। इसके नीचे एक गोल आधार है जिस पर हाथी,   घोड़ा, एक सांड़ और एक सिंह बने हैं जो दौड़ती हुई मुद्रा में है। ये गोलाकार आधार खिले हुए उल्टे लटके कमल के रूप में है। हर पशु के बीच में एक धर्म चक्र बना हुआ है। भीमराव अंबेडकर ने इसमें अहम भूमिका निभाई राष्‍ट्र के प्रतीक में जिसे २६ जनवरी १९५० में भारत सरकार द्वारा अपनाया गया था केवल तीन सिंह दिखाई देते हैं और चौथा छिपा हुआ है, दिखाई नहीं देता है। चक्र केंद्र में दिखाई देता है, सांड दाहिनी ओर और घोड़ा बायीं ओर और अन्‍य चक्र की बाहरी रेखा बिल्‍कुल दाहिने और बाई छोर पर। घंटी के आकार का कमल छोड़ दिया जाता है। प्रतीक के नीचे सत्यमेव जयते देवनागरी लिपि में अंकित है। शब्‍द सत्‍यमेव जयते शब्द मुंडकोपनिषद से लिए गए हैं, जिसका अर्थ है केवल सच्‍चाई की विजय होती है।

## सन्दर्भ

श्रेणी:भारत के राष्ट्रीय प्रतीक
पारदर्शिता (प्रकाश)

प्रकाशिकी में **पारदर्शिता** पदार्थों का वह गुण है जिसमे वह प्रकाश को स्वंय से पार जाने की अनुमति देते हैं। इसका विपरीत गुण अपारदर्शिता है। पारदर्शी वस्तुएं स्पष्ट होती हैं और उनके माध्यम से देखा जा सकता है। अर्धपारदर्शी (ट्रान्सल्युसेन्ट्) पदार्थ वो होते है जिनके माध्यम से प्रकाश गुजर तो जाता है पर साथ ही उसका विसरण भी हो जाता है इसलिए प्रकाश का इनके माध्यम से पार हो जाने के बावजूद इनके आर पार देखा नहीं जा सकता।
फतेहपुर, उत्तर प्रदेश

**फतेहपुर** (Fatehpur) भारत के उत्तर प्रदेश राज्य के फतेहपुर ज़िले में स्थित एक नगर है। यह उस ज़िले का मुख्यालय भी है।  गंगा और यमुना नदियों के बीच स्थित है।  राज्य की राजधानी लखनऊ से 120 किमी (75 मील) दक्षिण में स्थित है ।

## जनसंख्या
2011 में, फ़तेहपुर की जनसंख्या 2,632,733 थी, जिसमें पुरुष और महिलाएँ क्रमशः 1,384,722 और 1,248,011 थीं। 2024 में फ़तेहपुर जिले की जनसंख्या अनुमानित 3,020,000 है I

## इन्हें भी देखें
* फतेहपुर ज़िला

## सन्दर्भ

श्रेणी:फतेहपुर ज़िला
श्रेणी:उत्तर प्रदेश के नगर
श्रेणी:फतेहपुर ज़िले के नगर
मिश्रयता

रसायन शास्त्र में **मिश्रयता** का अर्थ आमतौर पर एक द्रव का गुण है जिसमे उसे जल मे किसी भी अनुपात मे मिलाया जाये वह एक समरूप विलयन बनाता है। सिद्धांत रूप में, यह शब्द भी अन्य अवस्थाओं (ठोस और गैसों) पर भी लागू होता है, लेकिन मुख्यत: यह एक द्रव की दूसरे द्रव मे विलयता से संबंधित है। उदाहरण के लिए, पानी और इथेनॉल को चाहें किसी भी अनुपात में मिश्रित किया जाये वो एक समरूप विलयन बनाते हैं। 

इसके विपरीत पदार्थ को अगर किसी भी अनुपात में मिलाने पर वह एक समरूप विलयन नहीं बनाते तो उन्हें अमिश्रय कहा जाता है। उदाहरण के लिए, डाईइथाइल इथर पानी में घुलनशील है, लेकिन जब इन्हें भिन्न भिन्न अनुपात में मिलाया जाता है तो यह आपस मे नहीं मिलते।

श्रेणी:रसायन शास्त्र
हैरल्ड पिंटर

हैरल्ड पिंटर नोबेल पुरस्कार विजेता और मशहूर ब्रितानी नाटककार थे। उनका २५ दिसम्बर को ७८ वर्ष की उम्र में निधन हो गया। वे लिवर कैंसर से पीड़ित थे।

है‍रल्ड पिंटर का जन्म लंदन में एक यहूदी टेलर के घर १० अक्टूबर १९३० को हुआ था। उनका पहला नाटक था 'द रूम' जो उन्होंने 1957 में लिखा था। उन्हें २००५ में साहित्य के नोबेल पुरस्कार से नवाज़ा गया था। उन्होंने ३० से ज़्यादा नाटक लिखे जिनमें द केयरटेकर, द होम कमिंग और द डंब वेटर शामिल है। उन्होंने कई फ़िल्मों और टीवी नाटकों के लिए पटकथा लेखन भी किया है जिसमें द फ़्रेंच लेफ़्टिनेंट वूमन शामिल है।

हैरल्ड पिंटर को न सिर्फ़ उनके साहित्य के लिए बल्कि अपने राजनीतिक विचारों को खुलकर प्रकट करने के लिए जाना जाता रहा है। इराक़ के ख़िलाफ़ लड़ाई छेड़ने का उन्होंने जमकर विरोध किया था। 

## पुरस्कार व सम्मान
है‍रल्ड पिंटर को कई पुरस्कार मिले जिनमें शेक्सपियर पुरस्कार (हेम्बर्ग), साहित्य का यूरोपियन पुरस्कार (वियना), डेविड कोहेन ब्रिटिश सहित्य पुरस्कार, लोरेंस ओलिविएर अवार्ड, लीजेन डे ओनर, मोलिएरे डे ओनर लाइफटाइम अचीवमेंट आदि शामिल हैं। उन्हें १८ विश्वविद्यालयों ने मानद उपाधियां प्रदान कीं।

ईराक युद्ध के विरोध में लिखी कविताओं के लिये उन्हें विल्फ्रेड ओवेन पुरस्कार से सम्मानित किया गया। उनका यह कविता संग्रह वार सन २००३ में प्रकाशित हुआ था। पिंटर का राजनीति से मोह जगजाहिर था। उन्होंने सर्बिया पर नाटो की बमबारी के विरोध में वक्तव्य दिया था।

नोबेल पुरस्कार स्वीकार करते हुए उन्होंने कहा था, "मैं पिछले पचास वर्षों से नाटक लिखता रहा हूँ और राजनीतिक रूप से भी सक्रिय रहा हूँ, लेकिन मैं नहीं जानता कि उसका इस पुरस्कार से कितना संबंध है।"

## बाह्य कडियां
हैरल्ड पिंटर पर केन्द्रित जालस्थल
ईराक युद्ध के खिलाफ हैरल्ड पिंटर के विचार

## सन्दर्भ

श्रेणी:नोबेल पुरस्कार विजेता
चौरी चौरा

**चौरी चौरा** (Chauri Chaura) भारत के उत्तर प्रदेश राज्य के गोरखपुर ज़िले में स्थित एक क़स्बा है। यह वास्तव में दो ग्रामों - चौरी (Chauri) और चौरा (Chaura) - का सम्म्लित क्षेत्र है।

## जनगणना
सन् 2011 की भारत जनगणना केअनुसार चौरी गाँव में 9,028 लोग और चौरा गाँव में 4,182 लोग बसे हुए थे, यानि मिश्रित क्षेत्र की आबादी 13,210 थी।

## स्वतंत्रता संग्राम के दौरान काण्ड

चौरी चौरा में 4 फ़रवरी 1922 को भारतीयों ने बिट्रिश सरकार की एक पुलिस चौकी को आग लगा दी थी जिससे उसमें छुपे हुए 22 पुलिस कर्मचारी जिन्दा जल के मर गए थे। इस घटना को चौरीचौरा काण्ड के नाम से जाना जाता है। इसके परिणामस्वरूप गांधीजी ने कहा था कि हिंसा होने के कारण असहयोग आन्दोलन उपयुक्त नहीं रह गया है और उसे वापस ले लिया था। चौरी चौरा की इस घटना से महात्मा गाँधी द्वारा चलाये गये  असहयोग आन्दोलन को आघात पहुँचा, जिसके कारण उन्हें असहयोग आन्दोलन को स्थागित करना पड़ा, जो बारदोली, गुजरात से शुरू किया जाने वाला था। ब्रिटिश सरकार ने इस घटना के बाद, 19 लोगों को पकड़कर उन्हें फाँसी दे दी थी, और उनकी याद में यहाँ एक शहीद स्मारक आज खड़ा है।

## इन्हें भी देखें
* चौरी चौरा कांड
* गोरखपुर ज़िला
* चौरी चौरा काण्ड
* असहयोग आन्दोलन

## बाहरी कड़ियाँ
* चौची चौरा डॉट कॉम - चौरीचौरा को समर्पित सम्पूर्ण जालस्थल

## सन्दर्भ

श्रेणी:गोरखपुर ज़िला
श्रेणी:उत्तर प्रदेश के नगर
श्रेणी:गोरखपुर ज़िले के नगर
श्रेणी:भारत का इतिहास